Randamonių tvenkinys
54°2′59″ š. pl. 24°10′57″ r. ilg.﻿ / ﻿54.04972°š. pl. 24.18250°r. ilg.﻿ / 54.04972; 24.18250 Randamonių tvenkinys – tvenkinys Lietuvoje, Druskininkų savivaldybėje, 14 km į šiaurės rytus nuo Druskininkų. Sudarytas užtvenkus Grovos upelį (Nemuno intakas) 4,8 km nuo jo žiočių. Tvenkinio ilgis iš pietų į šiaurę – 0,47 km, plotis – iki 0,14 km. Yra 0,7 ha miškinga sala. Altitudė 114,5 m. Krantai neaukšti. Pasroviui už 0,23 km telkšo 0,37 ha tvenkinukas, priešsroviui už 0,12 km – Randamonių ežeras. Vakariniame krante stūkso Mašnyčių miškas, šiauriniame yra kaimo kapinaitės, rytiniame – įsikūręs Randamonių kaimas.